smcproject/ml-wiki-sentences huggingface dataset:
964 മാണ്ട്‌ കർക്കിടകം 19-നു" വെകുമാനപ്പെട്ട കുമ്പഞ്ഞി (കമ്പനി)യുടെ പേർക്ക് കൊടുങ്ങല്ലൂർ കോട്ടയിലും മുനമ്പത്തും ആ തലങ്ങളിലുള്ള വലിയ തോക്കുകളും ചേഴം പടവെഞ്ഞനാദികളും വെടിമരുന്നും കൈത്തോക്കും വെടിത്തീയും ഏതാനും വസ്തുക്കളും കൂടാതെ ചേഴം (ശേഷം) അവിടെയുള്ള ഉൽപത്തികളും പറമ്പുകളും മൂന്നു നൂറായിരംചുറത്തി വെള്ളിരൂപായിക്ക അതിലേർ ആങ്കിൽ വെക്ക തിരുമനസ്സിലെ (ഗവർണർ ആംഗിൽബെക്ക്) പേർക്ക തളവാ കേചവപിള്ളക്കാ ഒഴിഞ്ഞു കൊടുക്കുകയും ചെയ്തു എന്നു രേഖപ്പെടുത്തിയിരിക്കുന്നു.
1909-ല് തിരുവിതാംകൂർ സർക്കാർ സ്ഥാപിച്ച കോട്ട സം‌രക്ഷണ സ്ഥൂപം
ഒരു യുദ്ധത്തിലേക്ക് നീങ്ങുന്നതിനു മുമ്പ് തിരുവിതാം കൂറിന്റെ സഖ്യകക്ഷിയായ മദ്രാസ് ഗവർണറോട് കോട്ടകളുടേ കാര്യത്തിൽ ഒരു തീരുമാനം ഉണ്ടാക്കാൻ അദ്ദേഹം ഗവർണർ ഹോളണ്ടിന് കത്തയക്കുകയും ഗവർണർ പൗണിയെ രാജാവുമായി സംസാരിക്കാൻ നിയോഗിക്കുകയും ചെയ്തു.
എന്നാൽ കാര്യങ്ങൾ രമ്യമായി പരിഹരിക്കാൻ കഴിയില്ലെന്ന് വന്നതോടെ മൈസൂർ സൈന്യം 1787 ഡിസംബറിൽ നെടുങ്കോട്ടയുടെ മേലൂരുള്ള ഭാഗം ആക്രമിക്കുകയും ഒരു ഭാഗം കീഴടക്കുകയും ചെയ്തു.
തിരുവിതാംകൂർ സൈന്യം ആദ്യം ചിതറിയോടിയെങ്കിലും വർദ്ധിച്ച വീര്യത്തോടെ തിരിച്ചടിച്ചു.
ഇതിൽ മൈസൂർ സൈന്യത്തിനു കനത്ത നാശ നഷ്ടങ്ങൾ ഉണ്ടാകുകയും അവർ പിൻവാങ്ങുകയും ചെയ്തു.
മൈസൂർ പക്ഷത്ത് സെമാൾ ബേഗ് പോലുള്ള സൈന്യാധിപന്മാർ മരണമടഞ്ഞു.
കൂടുതൽ പോഷക സേനകളുമായി അതേ വർഷം ഏപ്രിൽ 15 നു നെടുങ്കോട്ട ആക്രമിച്ച്‌ ആറ്‌ ദിവസം കൊണ്ട്‌ ഒരു കിലോ മീറ്ററോളം നീളത്തിൽ കോട്ട നശിപ്പിക്കുകയും തുടർന്ന് മേയ്‌ 7 ന്‌ കൊടുങ്ങല്ലൂർ കോട്ട പിടിക്കുകയും ചെയ്തു.
പിന്നീട്‌ ഒന്നൊന്നായി പള്ളിപ്പുറം , പറവൂര് , കുര്യാപ്പിള്ളി എന്നീ കോട്ടകളും‍ പിടിച്ചു.
എന്നാൽ ഇംഗ്ലീഷുകാർ ശ്രീരംഗപട്ടണം ആക്രമിക്കാൻ തയ്യാറെടുക്കുന്നു എന്നറിഞ്ഞ ടിപ്പു സുൽത്താൻ തിരുവിതാംകൂർ ആക്രമണം മതിയാക്കി തിരിച്ചു പോയി.
കോട്ടയ്ക്കകത്തുണ്ടായിരുന്ന ജാതിക്കായകൾ പറിപ്പിച്ചു ടിപ്പു സുൽത്താൻ മൈസൂർക്ക്‌കൊടുത്തയച്ചിരുന്നു എന്നു രേഖകൾ പറയുന്നു.
കോട്ടപ്പുറം കോട്ടയുടെ അവശിഷ്ടങ്ങൾ - മുസിരിസ് പ്രൊജക്റ്റുമായി ബന്ധപ്പെട്ട ഖനനത്തിനിടെ കോട്ടപ്പുറം -മുസിരിസ് പദ്ധതി ഉദ്ഖനനത്തിനിടെ കണ്ട കോട്ടയുടെ അവശിഷ്ടങ്ങൾ കോട്ടപ്പുറം കോട്ടയുടെ അവശിഷ്ടങ്ങൾ - ഉത്ഖനനം ചെയ്യുന്നതിനിടെ കണ്ടെത്തിയത് അവലംബം ↑ ↑ ↑ ↑ വി.വി.കെ. വാലത്ത്, കേരളത്തിലെ സ്ഥല ചരിത്രങ്ങൾ- തൃശ്ശൂർ ‍ജില്ല.
, കേരളസാഹിത്യ അക്കാദമി.
രണ്ടാം എഡിഷൻ 1992.
↑ https://shodhganga.inflibnet.ac.in/bitstream/10603/70621/11/11_chapter%204.pdf ↑ C.V.R. Doc, CLXXV- Show Room No:27 പ്രതിപാദിച്ചിരിക്കുന്നത്‌ വി.വി.കെ. വാലത്ത്, കേരളത്തിലെ സ്ഥല ചരിത്രങ്ങൾ- തൃശ്ശൂ ർജില്ല.
↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameter: | coauthors= ( help )
കൊടുങ്ങല്ലൂർ താലൂക്ക്
കേരളത്തിലെ തൃശ്ശൂർ ജില്ലയിലെ ആറുതാലൂക്കുകളിൽ ഒന്നാണ് കൊടുങ്ങല്ലൂർ താലൂക്ക് .
കൊടുങ്ങല്ലൂർ ആണ് ഈ താലൂക്കിന്റെ ആസ്ഥാനം.
ചാവക്കാട് , മുകുന്ദപുരം , തലപ്പിള്ളി , കുന്നംകുളം , തൃശ്ശൂർ എന്നിവയാണ് ജില്ലയിലെ മറ്റു താലൂക്കുകൾ.
കൊടുങ്ങല്ലൂർ താലൂക്കിൽ ഒരു നഗരസഭയും പത്ത് ഗ്രാമപഞ്ചായത്തുകളുണ് ഉള്ളത്.
കൊടുങ്ങല്ലൂർ താലൂക്ക് താലൂക്കിലെ ഗ്രാമ പഞ്ചായത്തുകൾ
ചരിത്രം അതിർത്തികൾ വടക്ക് - ചാവക്കാട്, തൃശ്ശൂർ താലൂക്കുകൾ കിഴക്ക് - മുകുന്ദപുരം, ചാലക്കുടി താലൂക്കുകൾ തെക്ക് - പെരിയാർ (അപ്പുറം എറണാകുളം ജില്ലയിലെ പറവൂർ താലൂക്ക് ) പടിഞ്ഞാറ് - അറബിക്കടൽ അവലംബം
കൊടുങ്ങല്ലൂർ കൊച്ചുണ്ണി തമ്പുരാൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മാർച്ച് മുതൽ തുടരുന്നു.
കൊടുങ്ങല്ലൂർ ഗുരുകുലത്തിലെ ഒരു പ്രധാന അംഗമായിരുന്നു കൊടുങ്ങല്ലൂർ കൊച്ചുണ്ണി തമ്പുരാൻ .
ഇദ്ദേഹത്തിന്റെ കൃതികളിൽ ചിലത്: കൃതികൾ കാന്തവൃത്തം പാണ്ഡവോദയം - മഹാകാവ്യം അന്യാപദേശം ശബ്ദഭംഗി, 1895 ബാലോപചാരം, 1913 സാവിത്രിമാഹാത്മ്യം, 1915 അതിവാതവർഷം, 1890 ഗോശ്രീശാദിത്യചരിതം (അഥവാ രാമവർമ്മവിലാസം), 1919 വഞ്ചീശവംശംമഹാകാവ്യം, 1918 ദേവീമാഹാത്മ്യം ഭാഷ, 1911 പാണ്ഡവോദയംകാവ്യം, 1913 പാണ്ഡവോദയം, 1913 ബാലോപദേശം 1 മുതൽ 4 വരെ സർഗ്ഗങ്ങൾ, 1917 ഭദ്രാവതാരം, 1961 ഭദ്രോൽപത്തി കിളിപ്പാട്ട്‌, 1961 ഭദ്രാവതാരം കിളിപ്പാട്ട്‌, 1893 മലയാംകൊല്ലം മഹാകാവ്യം, 1913 മധുരമംഗലം, 1932 മലയാംകൊല്ലം, 1941 മലയാംകൊല്ലം മഹാകാവ്യം, 1968 യക്ഷിയും വിപ്രനും, 1967 രാമാശ്വമേധം കിളിപ്പാട്ട്‌, 1925 ലക്ഷ്മീസ്വയംവരം, 1907 കല്യാണിനാടകം, 1889 സോമതിലകം ഭാണം, 1968 ഉമാവിവാഹം അതിവാതവർഷം, 1925 മധുരമംഗലം ഭാഷാനാടകം, 1892 വിപ്രസന്ദേശം ഇതും കാണുക കൊടുങ്ങല്ലൂർ രാജവംശം
കൊടുങ്ങല്ലൂർ നഗരസഭ ഇംഗ്ലീഷ് വിലാസം https://ml.wikipedia.org/wiki/Kodungallur_Municipality കൊടുങ്ങല്ലൂർ പട്ടണം കൊടുങ്ങല്ലൂർ പട്ടണം 10°48′N 76°08′E ﻿ / ﻿ 10.8°N 76.14°E ﻿ / 10.8; 76.14 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ പ്രവിശ്യ കേരളം ജില്ല തൃശ്ശൂർ ഭരണസ്ഥാപനങ്ങൾ ' വിസ്തീർണ്ണം ച.
കേരളത്തിലെ തൃശൂർ ജില്ലയുടെ തെക്കുപടിഞ്ഞാറൻ അതിർത്തിയിലുള്ള ഇടത്തരം പട്ടണമാണ് കൊടുങ്ങല്ലൂർ ‌ ( ഇംഗ്ലീഷ് - Kodungallore അഥവാ Cranganore).
കേരളത്തിലെ അതിപുരാതന പട്ടണമായ കൊടുങ്ങല്ലൂർ, ചേര രാജാക്കന്മാരുടെ തലസ്ഥാനമായിരുന്നു.
ഹൈന്ദവ ക്ഷേത്രങ്ങൾക്കൊപ്പം തന്നെ ജൂത-ക്രൈസ്തവ-ഇസ്ലാം മത ദേവാലയങ്ങളാലും സമ്പന്നമാണ് കൊടുങ്ങല്ലൂർ പട്ടണം.
മധുര ചുട്ടെരിച്ച കണ്ണകിയുടെ പേരിൽ ചേരൻ ചെങ്കുട്ടുവൻ നിർമ്മിച്ചതും കേരളത്തിലെ ആദ്യത്തെ ഭദ്രകാളീ ക്ഷേത്രവുമായ ശ്രീ കുരുംബ ഭഗവതി ക്ഷേത്രം ഈ പട്ടണ ഹൃദയത്തിൽ സ്ഥിതിചെയ്യുന്നു.
ഇവിടുത്തെ പ്രസിദ്ധമായ ഉത്സവമാണ് 'കൊടുങ്ങല്ലൂർ ഭരണി' എന്നറിയപ്പെടുന്നത്.
ഭാരതത്തിലെ ആദ്യ ക്രിസ്തീയ, മുസ്ലീ ദേവാലയങ്ങൾ കൊടുങ്ങല്ലൂരിലാണ് നിർമ്മിച്ചത്.
കേരളത്തിലെ പഴയ തുറമുഖ പട്ടണമായ മുസിരീസ് കൊടുങ്ങല്ലൂരാണ്.
തോമാശ്ലീഹ ആദ്യമായി വന്നിറങ്ങിയത് ഇവിടെയാണന്നു വിശ്വസിക്കുന്നു.
യഹൂദമതം , ക്രിസ്തുമതം , ഇസ്ലാം എന്നീ മതങ്ങൾക്ക് ഇന്ത്യയിലെ കളിത്തൊട്ടിലായി കൊടുങ്ങല്ലൂർ അറിയപ്പെടുന്നു.
പുരാതനകാലത്തെ പ്രമുഖനായ ശാസ്ത്രജ്ഞൻ ആര്യഭടൻ കൊടുങ്ങല്ലൂരാണ് ജനിച്ചു വളർന്നതെന്നു വിശ്വസിക്കുന്നു.
ചിലപ്പതികാരം എഴുതിയ ഇളങ്കോവടികൾ ജീവിച്ചിരുന്നതും, പ്രശസ്ത സാഹിത്യകാരനും മഹാഭാരതം മലയാളത്തിലേക്ക് വിവർത്തനം ചെയ്തതുമാായ കവി കുഞ്ഞുകുട്ടൻ തമ്പുരാന് ഇവിടെയാണ് ജീവിച്ചിരുന്നത്.
ഇന്ത്യയിൽ തന്നെ അനന്യലഭ്യമായ കോട്ടകൾ, ക്ഷേത്രങ്ങൾ, സാംസ്കാരിക പൈതൃകം എന്നിവ കൊണ്ട് സമ്പന്നമാണ് കൊടുങ്ങല്ലൂർ.
ആധുനിക കാലത്ത് നിരവധി കലാകാരന്മാരും കൊടുങ്ങല്ലൂരു നിന്നും പ്രമുഖധാരയിലേക്ക് വന്നിട്ടുണ്ട്.
പേരിനു പിന്നിൽ മുസിരീസ് (മുരചിപട്ടണം), മഹോദയപുരം : കൊടുങ്ങല്ലൂരിന്റെ പഴയ പേർ മുസിരീസ് എന്നായിരുന്നതായി പല ചരിത്രത്താളുകളും സാക്ഷ്യം പറയുന്നു.
അന്ന് മുസ്സിരിസ്സ്‌ ഇന്ത്യയിലെ എറ്റവും പ്രധാനപ്പെട്ട തുറമുഖം ആണെന്നു പ്ലിനി രേഖപ്പെടുത്തിയിട്ടുണ്ട്‌ .
വാല്മീകി രാമായണത്തിൽ സുഗ്രീവൻ മുരചിപട്ടണം എന്നു വിശേഷിപ്പിച്ചതും ഇതു തന്നെയെന്നു കരുതുന്നു.
സംഘകാല കൃതികളിൽ ഇതു മുചിരിപട്ടണമായും കുലശേഖരൻ‌മാരുടെ കാലത്ത്‌ മഹോദയപുരം എന്നും, തമിഴർ മകോതൈ, മഹൊതേവർ പട്ടിനം എന്നും എല്ലാമായിരിക്കാം വിളിച്ചിരുന്നത്‌  എന്നു ചരിത്രകാരന്മാർ കരുതുന്നു.
എന്നാൽ ഇന്നത്തെ പേരായ കൊടുങ്ങല്ലൂർ എങ്ങനെ ഉണ്ടായന്നതിന് നിരവധി വ്യാഖ്യാനങ്ങൾ ഉണ്ട്.
കണ്ണകി പ്രതിഷ്ഠ -- കൊടും കല്ല് : എന്നാൽ ചരിത്രകാരനായ വി.വി.കെ. വാലത്തിന്റെതന്നെ അഭിപ്രായത്തിൽ കണ്ണകിയുടെ പ്രതിഷ്ഠ നടത്താൻ ചേരൻ ചെങ്കുട്ടുവൻ ഹിമാലയത്തിൽ നിന്ന് കൊണ്ടുവന്നു എന്നു പറയുന്ന കൊടും കല്ല് അഥവാ പാറയിൽ നിന്നോ, ജൈനക്ഷേത്രങ്ങൾക്ക് പൊതുവേ പറയുന്ന കല്ല് എന്ന വാക്കിൽ നിന്നോ ആയിരിക്കണം (കല്ല് എന്നാൽ ക്ഷേത്രം -- ജൈന ക്ഷേത്രങ്ങളിൽ വച്ചേറ്റവും വലുത് കൊടും കല്ല്) കൊടുങ്ങല്ലൂർ  ഉണ്ടായത്.
കാവ് (കൊടും + കല്ലൂർ) :  നിന്നിരുന്ന ഈ സ്ഥലത്ത് കോഴിയെ കൊന്ന് (ബലി) കല്ല് മൂടുന്ന ചടങ്ങ് നടത്താറുണ്ട്.
അത്തരം കല്ലുമായി ബന്ധപ്പെട്ട് 'കൊടും' 'കല്ലൂർ' എന്ന പേരാണ് ഇങ്ങനെയായത്.
കൊടും കാളിയൂർ : കാളിയുടെ പ്രതിഷ്ഠയുള്ള ക്ഷേത്ര നിർമ്മാണത്തിനു ശേഷം ഇതു കൊടുംകാളിയൂരായും പിന്നീടു വന്ന വിദേശീയർ ക്രാങ്കനൂരായും അടുത്തിടെ കൊടുങ്ങല്ലൂരായും മാറി എന്ന് അഭിപ്രായപ്പെടുന്നു.
കണ്ണകി -- കൊടും നെല്ലൂർ : കണ്ണകിയുടെ സാന്നിധ്യം മൂലം കൊടും നല്ലൂർ എന്നു വിളിച്ചിരുന്നത് കൊടുങ്ങല്ലൂർ ആയി.
കൊലക്കളം : ഭയങ്കരമായ കൊലക്കളം എന്ന നിലയിൽ, (അതായത് സാമൂതിരിയും കൊച്ചിരാജാവും തമ്മിലുണ്ടായ യുദ്ധങ്ങളിൽ) ശവങ്ങൾ കിടന്നിരുന്ന സ്ഥലം കൊടും കൊല്ലൂർ എന്നത്.
കോളുകൾ : പ്രാചീന സമുദ്രസഞ്ചാരികളുടെ വർഗ്ഗമായ കോളുകൾ ഇവിടെ ധാരാളമായി കുടിയേറി പാർത്തിരുന്നു, അങ്ങനെ കൊടും കോളൂർ കൊടുങ്ങല്ലൂർ ആയി പരിണമിച്ചു.
കോടി ലിംഗപുരം : നിരവധി ശിവലിംഗങ്ങൾ ഉണ്ടായിരുന്നതിനാൽ കോടി ലിംഗപുരം എന്ന് പേരുണ്ടായിരുന്നു.
അത് ലോപിച്ചാണ്‌ കോടുങ്ങല്ലൂരായത്.
ചേരൻ കൊടുങ്കോ : ചേര രാജാവായിരുന്ന ചെല്‌വക്കൊടുംകോയുടെ പേരിൽ കൊടുങ്കോ നല്ലൂർ എന്നും പേരുണ്ടായിരുന്നുവെന്നും അത് ലോപിച്ചാണ് കൊടുങ്ങല്ലൂർ ആയതെന്നും ചിലർ വാദിക്കുന്നു.
കൊടും കൊലൈയൂർ : 'കൊടുംകൊലൈയൂർ'എന്ന തമിഴ് വാക്കിൽ നിന്നുമാണെന്ന് മറ്റൊരു വിശ്വാസം കൊടും കൊല്ലൈ ഊർ : കൊടുംകൊല്ലൈ ഊരാണ് കൊടുങ്ങല്ലൂർ.
വലിയ കൊല്ല (വലിയ കോള്) വീണുണ്ടായ സ്ഥലമെന്നർത്ഥം.
പെരിയാറ്റിലെ പഴയ വെള്ളപ്പൊക്കം മൂലമുണ്ടായ വെള്ളപ്പാച്ചിലിൽ മണ്ണും എക്കലും അടിഞ്ഞുണ്ടാകുന്നതാണ് കൊല്ല.
ചരിത്രം കൊടുങ്ങല്ലൂർ നഗരസഭ - വാർഡുകൾ
വർഷം 1978 ഒക്ടോബർ ഒന്നാം തീയതിയാണ് കൊടുങ്ങല്ലൂർ നഗരസഭ രൂപംകൊണ്ടത്.
ആദ്യത്തെ ഭരണസമിതിയുടെ ചെയർമാൻ വി.വി.നാരായണൻ വൈദ്യരായിരുന്നു.
കൊടുങ്ങല്ലൂർ നഗരസഭയിൽ 44 വാർഡുകൾ ഉണ്ട്.
വാർഡ് നമ്പർ പ്രകാരം അവയുടെ പേരുകൾ താഴെ കൊടുക്കുന്നു.
നഗരസഭയിലെ വാർഡുകൾ 1 പറപ്പുള്ളി 12 നായ്കുളം 23 കോട്ട 34 ശ്രീനഗർ 2 കണിയത്ത് 13 കെ കെ ടി എം 24 ആനാപ്പുഴ 35 ടി കെ എസ് പുരം 3 ജെ ടി എസ് 14 ചാപ്പാറ 25 കോട്ടപ്പുറം 36 പെരുംതോട് 4 ടെമ്പിൾ 15 പന്തീരാംപാല 26 വലിയപണിക്കൻ തുരുത്ത് 37 പറമ്പികുളം 5 ടൗൺഹാൾ 16 പവർ ഹൗസ് 27 ചാലക്കുളം 38 കേരളേശ്വരപുരം 6 സൊസൈറ്റി 17 പാർക്ക് 28 കുന്ദംകുളം 39 കതോളിപറമ്പ് 7 വയലാർ 18 നാലുകണ്ടം 29 കണ്ടംകുളം 40 പടാകുളം 8 തൈവെപ്പ് 19 എൽതുരുത്ത് 30 പടന്ന 41 ചേരമാൻ മസ്ജിദ് 9 വിയ്യത്ത് കുളം 20 പാലിയംതുരുത്ത് 31 മേത്തലപാടം 42 കാരൂർ 10 കണക്കൻകടവ് 21 തിരുവഞ്ചിക്കുളം 32 അഞ്ചപ്പാലം 43 ഐക്കരപറമ്പ് 11 നാരായണമംഗലം 22 കക്കമാടൻതുരുത്ത് 33 കടുക്കച്ചുവട് 44 ഓകെ ആരാധനാലയങ്ങൾ കുരുംബദേവി ക്ഷേത്രം കൊടുങ്ങല്ലൂർ ക്ഷേത്രം : കൊടുങ്ങല്ലൂർ ശ്രീ കുരുംബ ഭഗവതി ക്ഷേത്രം ലോക പ്രസിദ്ധമാണ്‌.
സംഘകാലത്ത് നിർമ്മിക്കപ്പെട്ട ഈ ക്ഷേത്രം നിർമ്മിച്ചത് ചേരൻ ചെങ്കുട്ടുവനാണ്‌ .
പത്തിനിക്കടവുൾ എന്നാണ് കണ്ണകിയെ വിശേഷിപ്പിച്ചിരുന്നത്.
കണ്ണകിയുടെ വിഗ്രഹം കൊത്തിയെടുക്കുന്നതിനുള്ള കല്ല് അനേകം രാജാക്കന്മാരെ കീഴ്പ്പെടുത്തിയശേഷം ഹിമാലയത്തിൽ നിന്നാണ് കൊണ്ടുവന്നത്.
ഇതിന്റെ പ്രതിഷ്ഠാചടങ്ങുകളിൽ അനേകം രാജാക്കന്മാർ പങ്കെടുത്തിരുന്നു.
സിലോണിലെ ഗജബാഹു ഒന്നാമൻ അവരിൽ ഒരാളാണ്.
പ്രമാണം:Cheraman Juma Masjid.png ചേരമാൻ പള്ളി (പഴയ ചിത്രം) ചേരമാൻ ജുമാ മസ്ജിദ്‌ : ഭാരതത്തിലെ ഏറ്റവും പഴയ മുസ്ലീം ദേവാലയം സ്ഥിതിചെയ്യുന്നത് കൊടുങ്ങല്ലൂർ പട്ടണത്തിൽ ചേരമാൻ പറമ്പിൽ സ്ഥിതി ചെയ്യുന്നു.
ക്രിസ്തുവർഷം 629-ലാണ് ഈ പള്ളി സ്ഥാപിക്കപ്പെട്ടത്.
ഇന്ത്യയിലെ തന്നെ ജുമ‍‘അ നമസ്കാരം ആദ്യമായി ചെയ്യപ്പെട്ട പള്ളി ഇതാണ്.
ഇതേ വകുപ്പിൽ ലോകത്തെ രണ്ടാമത്തെ പള്ളിയും ഇതു തന്നെ എന്നു കരുതുന്നു.
ചേര രാജാക്കന്മാരുടെ സഹായത്തോടെ അറബി സന്ന്യസി വര്യനായ മാലിക് ഇബ്നു ദിനാർ ആണ് ഇതു പണിയിച്ചത്.
പ്രധാന ആഘോഷങ്ങൾ കൊടുങ്ങല്ലൂർ ഭരണി : കേരളത്തിലെ പ്രസിദ്ധ്മായ ആഘോഷങ്ങളിൽ ഒന്നാണിത്.
ഭരണി ഉത്സവത്തിനോടനുബന്ധിച്ചു നടക്കുന്ന കോഴിക്കല്ലു മൂടൽ, കാവുതീണ്ടൽ , തെറിപ്പാട്ട് എന്നിവ ഇതിനു കൂടുതൽ പ്രസിദ്ധി നേടിക്കൊടുത്തു.
ഭരണിപ്പാട്ട് എന്നറിയപ്പെടുന്ന അശ്ലീലച്ചുവയുള്ള ഈ പാട്ടുകൾ പഴയകാലത്ത് ഇവിടെ താവളമാക്കിയ ബുദ്ധ-ജൈനസന്യാസിമാരെ കുടിയൊഴിപ്പിക്കാനായി ആര്യമേധാവികൾ വികസിപ്പിച്ചെടുത്ത ഒരു വഴിയാണെന്നു ചിലർ കരുതുന്നു.
ഈ ക്ഷേത്രം ആദ്യം ദ്രാവിഡന്മാരുടേതായിരുന്നു .
പതിവ്രത ദൈവം എന്ന പത്തിനിക്കടവുൾ കുരുമ്പയായിരുന്നു പ്രതിഷ്ഠ.
ശൈവമതത്തിന്റെ പ്രചാരത്തോടെ ഇത് ഭഗവതിയ്ക്ക് വഴിമാറി.
കണ്ണകി, പാർവതിയുടേയും കാളിയുടേയും പര്യായമായത് അങ്ങനെയാണ് അങ്ങനെ പഴയ ഉടമസ്ഥരായ ദ്രാവിഡർ അയിത്തക്കാരും അസ്പർശ്യരുമായി പുറന്തള്ളപ്പെട്ടു.
എങ്കിലും ആര്യ ദ്രാവിഡ സംസ്കാരത്തിന്റെ സഹിഷ്ണുതയുടെ പ്രതീകമായി ആണ്ടിലൊരിക്കൽ കാവു സന്ദർശിക്കാനുള്ള അവസരം അവർക്ക് നല്കപ്പെട്ടു.
ഇതാണ് കാവുതീണ്ടൽ .
അതിരുകൾ വടക്ക് - എടവിലങ്ങ് , ശ്രീനാരായണപുരം , വെള്ളാങ്കല്ലൂർ ഗ്രാമപഞ്ചായത്തുകൾ കിഴക്ക് - പെരിയാറിന്റെ കൈവഴി തെക്ക് - പെരിയാറിന്റെ കൈവഴി പടിഞ്ഞാറ് - എറിയാട് , എടവിലങ്ങ് ഗ്രാമപഞ്ചായത്തുകൾ അവലംബം
കോട്ടയം കൊലക്കേസ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kottayam_Kolacase
വാസുദേവൻ നിർമിച്ച മലയാളചലച്ചിത്രമാണ് കോട്ടയം കൊലക്കേസ് .
അസ്സോസിയേറ്റഡ് പിക്ചേഴ്സ് വിതരണം നടത്തിയ ഈ ചിത്രം 1967 മാർച്ച് 22-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ കൊട്ടാരക്കര ശ്രീധരൻ നായർ അടൂർ ഭാസി ശങ്കരാടി ജി.കെ. പിള്ള ഇന്ദിര പ്രിയദർശിനി ഷീല കമലാദേവി ശാന്താദേവി പിന്നണിഗായകർ എൽ.ആർ. ഈശ്വരി പി. ലീല പി.ബി. ശ്രീനിവാസ് കെ.പി. ചന്ദ്രമോഹൻ ഉത്തമൻ അണിയറപ്രവർത്തകർ നിർമ്മാണം - ടി.ഇ.
വസുദേവൻ സംവിധാനം ‌- കെ.എസ്. സേതുമാധവൻ സംഗീതം, പശ്ചാത്തലസംഗീതം ‌- ബി.എ. ചിദംബരനാഥ് ഗാനരചന - വയലാർ കഥ - ചെമ്പിൽ ജോൺ സംഭാഷണം - എസ്.എൽ. പുരം സദാന്ദൻ ചിത്രസംയോജനം - ടി.ആർ. ശ്രീനിവസലു കലാസംവിധാന - ആർ.ബി.എസ്. മണി ഛായാഗ്രഹണം - നമശിവയം സി. ഗാനങ്ങൾ സഗീതം - ബി.എ. ചിദംബരനാഥ് ഗനരചന - വയലാർ രാമവർമ്മ ക്ര.
ഗാനം ആലാപനം 1 കൈയ്യിൽ മുന്തിരിക്കിണ്ണവുമായ് എൽ ആർ ഈശ്വരി 2 വെള്ളാരം കുന്നിനു മുഖം നോക്കാൻ പി ലീല, ചന്ദ്രമോഹൻ 3 പൊന്നമ്പലമേട്ടിൽ പി ബി ശ്രീനിവാസ് 4 അല്ലലുള്ള പുലയിക്കേ ഉത്തമൻ 5 ആരാധകരേ വരൂ വരൂ പി ലീല അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് കോട്ടയം കൊലക്കേസ് സിനീമാലയം നെറ്റിൽ നിന്ന് Archived 2010-07-29 at the Wayback Machine .
കോട്ടയം കൊലക്കേസ്
കോട്ടപ്പുറം സെന്റ് മൈക്കിൾസ് കത്തീഡ്രൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2022 ഓഗസ്റ്റ്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഇംഗ്ലീഷ് വിലാസം https://ml.wikipedia.org/wiki/Kottappuram_Church ആസ്ഥാന പള്ളി / കത്തീഡ്രൽ പള്ളി
റോമൻ കത്തോലിക്കാ സഭയിൽ ലത്തീൻ കത്തോലിക്കാ സഭയുടെ വരാപ്പുഴ അതിരൂപതയുടെ കീഴിലുള്ള കോട്ടപ്പുറം രൂപതയുടെ ആസ്ഥാന പള്ളിയാണ് കോട്ടപ്പുറം പള്ളി അഥവ സെന്റ് മൈക്കിൾസ് കത്തീഡ്രൽ പള്ളി .
തൃശ്ശൂർ ജില്ലയിൽ കൊടുങ്ങലൂരിന്റെ തെക്കെയറ്റത്തുള്ള കോട്ടപ്പുറം പട്ടണത്തിലാണ് പള്ളി സ്ഥിതി ചെയ്യുന്നത്.
കോട്ടമുറി മുരിങ്ങൂർ കോട്ടമുറി എന്ന സ്ഥലത്ത് കോട്ടനിന്നിരുന്ന ഭാഗത്തുകൂടെ ഇന്ന് ദേശീയ പാത 47 കടന്നു പോകുന്നു.
2007-ഇൽ എടുത്ത ചിത്രം
കേരളത്തിലെ തൃശ്ശൂർ ജില്ലയിലെ ചാലക്കുടിയിൽ മുരിങ്ങൂരിൽ സ്ഥിതി ചെയ്യുന്ന ഒരു ചെറിയ ഗ്രാമമാണ് കോട്ടമുറി .
ഇംഗ്ലീഷ്: Kottamuri.
ടിപ്പു സുൽത്താൻ നടത്തിയ തിരുവിതാംകൂർ ആക്രമണത്തിൽ ഇവിടെ സ്ഥിതി ചെയ്തിരുന്ന നെടുങ്കോട്ട ഭേധിക്കപ്പെട്ടതിനാലാണ് കോട്ടമുറി എന്ന പേരു വന്നത്.
മേലൂർ പഞ്ചായത്തിലും ചാലക്കുടി ബ്ലോക്ക് പഞ്ചായത്തിലും വരുന്ന കോട്ടമുറി സമുദ്ര നിരപ്പിൽ നിന്ന് 9 മീറ്റർ ഉയരെ ആണ് സ്ഥിതി ചെയ്യുന്നത്.
ദേശീയ പാതയായ എൻ. എച്ച് 544 ഇതിലൂടെ കടന്നു പോകുന്നു.
ചാലക്കുടിയിൽ നിന്ന് 3 കിലോ മീറ്ററും തൃശ്ശൂരിൽ നിന്ന് 36 കിലോ മീറ്ററും അകലെയാണീ ഗ്രാമം.
തിരുവനന്ത പുരത്തേക്ക് 245 കിലോ മീറ്റർ ദൈർഘയം ഉണ്ട്.
ചരിത്രം നെടുംങ്കോട്ടയുടെ കോട്ടവാതിൽ നിന്നിരുന്ന ചാലക്കുടിയിലെ പാലമുറി എന്ന സ്ഥലത്തെ സ്മാരകം, കോട്ടയുടെ അവശിഷ്ടങ്ങളും കാണാം
നെടുംകോട്ട, ഇംഗ്ലീഷിൽ: Travancore Lines, ധർമ്മരാജ കാർത്തിക തിരുനാൾ രാമവർമ മഹാരാജാവിന്റെ ഭരണ കാലത്ത് മധ്യ കേരളത്തിന് കുറുകേ നിർമ്മിച്ച, മണ്ണും കല്ലും കൊണ്ടും നിർമ്മിച്ച 56 കി.
മീ നീണ്ട വൻമതിൽ ആണ്.
ഒരറ്റം കടലിനേയും മറ്റേ അറ്റം പശ്ചിമഘട്ടത്തിലെ ആനമലയേയും ബന്ധിപ്പിച്ചു കൊണ്ടാണ് സ്ഥിതി ചെയ്തിരുന്നത്.
40 മുതൽ 50 അടിവരെ ഉയരവും ഇതിനുണ്ടായിരുന്നു.
ആണ് ഇതിന്റെ നീളം എന്ന് 1926-ല് തിട്ടപ്പെടുത്തുകയുണ്ടായി.
പുരാവസ്തു വകുപ്പിന്റെ കീഴിൽ ഇതിന്റെ അവശിഷ്ടങ്ങൾ ഇന്ന് ഒരു സ്മാരകമായി മാത്രം നിലനിൽക്കുന്നു.
കൊടുങ്ങല്ലൂർ കോട്ടയും പള്ളിപ്പുറത്തുള്ള കാവൽ കോട്ടയും സമുദ്രമാർഗ്ഗമുള്ള ആക്രമങ്ങൾക്ക് ശക്തമായ പ്രതിരോധം തീർക്കാൻ സാധിക്കുന്നതായിരുന്നു.
എന്നാൽ കരമാർഗ്ഗമുള്ള വടക്കു നിന്നുളള ആക്രമണങ്ങൾക്ക് പറ്റിയ പ്രതിരോധം ഇല്ലായിരുന്നു.
ഇതാണ് നെടുനോട്ട പണിയാനുള്ള പ്രചോദനം.
പടിഞ്ഞാറ് കൃഷ്ണൻകോട്ട മുതൽ കിഴക്ക് സഹ്യനിരകൾ വരെ തുടർച്ചയായുള്ള ഒരു വന്മതിലായിരുന്നു ഇത്.
ചാലക്കുടി നിയമസഭാ മണ്ഡലത്തിൽ വരുന്ന കോട്ടമുറിയുടെ ഇപ്പോഴത്തെ എം. എൽ. എ. വിദ്യാലയങ്ങൾ ലിറ്റിൽ ഫ്ലവർ പബ്ലിക് സ്കൂൾ.
എൽ. പി. സ്ലകൂൾ.
ആന്റണീസ് പബ്ലിക് സ്കൂൾ.
ഡി. പോൾ സ്കൂൾ പാർക്കുകൾ വിസ്മയ ഗാർഡൻസ് റിയ ഗാർഡൻസ് ആശുപത്രികൾ ഇ.
എസ്. ഐ. ഡിസ്പെൻസറി.
കോട്ടയം (മലബാർ) ഇംഗ്ലീഷ് വിലാസം https://ml.wikipedia.org/wiki/Kottayam_(Malabar)
11°49′44″N 75°32′57″E ﻿ / ﻿ 11.828991°N 75.549182°E ﻿ / 11.828991; 75.549182 പഴശ്ശിരാജാവിനാൽ പ്രസിദ്ധമായ മലബാറിലെ കോട്ടയത്തെപ്പറ്റിയാണ് ഈ ലേഖനം,  ഈ സ്ഥലം ഉൾക്കൊള്ളുന്ന ഇന്നത്തെ ഗ്രാമത്തെപ്പറ്റി അറിയാൻ കോട്ടയം (കണ്ണൂർ ജില്ല) നോക്കുക, മധ്യകേരളത്തിലെ കോട്ടയം നഗരത്തെപ്പറ്റി അറിയാൻ കോട്ടയം കാണുക.
രാജാ രവിവർമ്മ വരച്ച പഴശ്ശിരാജയുടെചിത്രം
കോട്ടയം (മലബാർ) (Cotiote) കേരളത്തിലെ പഴയ ജന്മികൾ ഭരിച്ച ഒരു നാട്ടുരാജ്യമായിരുന്നു.
പഴശിരാജാവിന്റെ ഭരണത്താൽ ഈ സ്ഥലം പ്രസിദ്ധമാണ്.
ഇന്നത്തെ തലശ്ശേരി താലൂക്കിലെ 1000 ചതുരശ്രകിലോമീറ്ററും വയനാട് ജില്ലയിലെ 2000 ചതുരശ്രകിലോമീറ്ററും അടങ്ങിയ ഒരു പ്രദേശമായിരുന്നു കോട്ടയം (മലബാർ).
ഇതിന്റെ തലസ്ഥാനം മലബാറിലെ കോട്ടയം ആയിരുന്നു.
പുന്നക്കാട്ട് സ്വരൂപം എന്നാണ് ഇവിടം ഭരിച്ചവർ അറിയപ്പെട്ടിരുന്നത്.
ഇവരിലെ പടിഞ്ഞാറെ കോവിലകം സ്ഥിതിചെയ്യുന്ന പഴശ്ശിയിലെ പ്രസിദ്ധനായിരുന്ന ഭരണാാധികാരിയാണ് പഴശ്ശിരാജ .
കഥകളിയുടെ ഈറ്റില്ലം
1665 മുതൽ 1725 വരെ ഉണ്ടായിരുന്ന കോട്ടയം രാജാവിന്റെ കാലത്താണ് കഥകളി വളരുകയും പ്രാമാണ്യം പ്രാക്കുകയും ഉണ്ടായത്.
കൊട്ടാരക്കര തമ്പുരാൻ വികസിപ്പിച്ച രാമനാട്ടരൂപത്തെ വികസിപ്പിച്ച് കഥകളിയെ പരിഷ്കരിച്ച അദ്ദേഹം നല്ലൊരു നടനും നർത്തകനും ആയിരുന്നു.
ചാത്തുപ്പണിക്കർ മുതലായ പല കലാകാരന്മാരും കഥകളിയെ ഇന്നത്തെ രൂപത്തിൽ വികസിപ്പിച്ചെടുക്കുന്നതിൽ നല്ല പങ്ക് വഹിച്ചിട്ടുണ്ട്.
അന്ന് രൂപീകരിരിച്ച നിയമങ്ങൾക്ക് ഇന്നും കാര്യമായ മാറ്റങ്ങൾ വന്നിട്ടില്ല.
അവലംബം പുറത്തേക്കുള്ള കണ്ണികൾ The Royal 'Rebel' Archived 2010-11-06 at the Wayback Machine .
Pazhassi Raja: The Royal Rebel by Shreekumar Varma (Macmillan, 1997) Peasant Protests in Kerala Archived 2007-07-17 at the Wayback Machine .
Eye witness account from Lachlan Macquarie who participated in one of the battle against Pazhassi Raja Archived 2011-03-04 at the Wayback Machine .
കോട്ടയം (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Kottayam_(disambiguation)
കോട്ടയം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കോട്ടയം ജില്ല - കേരളത്തിലെ പതിനാല് ജില്ലകളിലൊന്ന് കോട്ടയം - കോട്ടയം ജില്ലയുടെ ആസ്ഥാനനഗരം കോട്ടയം നഗരസഭ - കോട്ടയം ജില്ലയിലെ ഒരു നഗരസഭ കോട്ടയം രാജവംശം - കേരളത്തിലെ പഴയ രാജവംശം കോട്ടയം (മലബാർ) - കണ്ണൂർ ജില്ലയിലെ പഴയ നാട്ടുരാജ്യം കോട്ടയം ഗ്രാമപഞ്ചായത്ത് - കണ്ണൂർ ജില്ലയിലെ ഒരു പഞ്ചായത്ത് കോട്ടയം (കണ്ണൂർ ജില്ല) - കണ്ണൂർ ജില്ലയിലെ ഒരു ഗ്രാമം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കോട്ടയം ഗ്രാമപഞ്ചായത്ത് (കണ്ണൂർ) ഇംഗ്ലീഷ് വിലാസം https://ml.wikipedia.org/wiki/Kottyam_Gramapanchayath
കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് കോട്ടയം  ഗ്രാമപഞ്ചായത്ത് .
ആദ്യകാലത്ത് ഈ പ്രദേശം കോട്ടയം രാജവംശം സ്ഥാപിച്ച ഹരിശ്ചന്ദ്ര രാജാവിന്റെ ഭരണത്തിൻകീഴിലായിരുന്നു.
പിന്നീട് കോട്ടയം രാജാവായിത്തീർന്ന പഴശ്ശിരാജ , കുറിച്യരുടെയും കുറുമരുടെയും സഹായത്തോടെ ബ്രിട്ടീഷുകാർക്കെതിരെ പോരാടിയിരുന്നു.
അതിരുകൾ വടക്ക്: വേങ്ങാട് , മാങ്ങാട്ടിടം കിഴക്ക്: കൂത്തുപറമ്പ് , പാട്യം തെക്ക്: കതിരൂർ പടിഞ്ഞാറ്: പിണറായി ഗ്രാമ പഞ്ചായത്ത് വാർഡുകൾ
സി.പി.ഐ(എം) -ലെ സി രാജീവൻ  ആണ്‌ കോട്ടയം ഗ്രാമപഞ്ചായത്ത് പ്രസിഡന്റ് , ഈ ഗ്രാമപഞ്ചായത്തിൽ 14 വാർഡുകളാണുള്ളത്.
മൗവേരി കിണവക്കൽ പുറക്കുളം കോട്ടയം അങ്ങാടി തള്ളോട് കോട്ടയം പൊയിൽ കുന്നും മീത്തൽ ആറാം മൈൽ എരുവട്ടി പൂളബസാർ കാത്തുംചിറ കൂവപ്പാടി കൂവപ്പാടി ഓലായിക്കര മംഗോട്ടുചാൽ ഭൂപ്രകൃതി
ഭൂപ്രകൃതിയനുസരിച്ച് കുന്നിൻപ്രദേശം, താഴ്‌വാരം, കുന്നിൻചെരിവുകൾ, സമതലങ്ങൾ എന്നിങ്ങനെ തരംതിരിക്കാവുന്നതാണ്.
കോട്ടയം ചിറ, എരുവട്ടി തോട്, കുളങ്ങൾ, ചെറിയ തോടുകൾ എന്നിവയാണ്‌ പ്രധാന ജലസ്രോതസ്സുകൾ.
സ്ഥിതിവിവരക്കണക്കുകൾ വിസ്തീർണ്ണം(ച.കി.മി) വാർഡുകൾ ആകെ ജനസംഖ്യ ആകെ പുരുഷന്മാർ ആകെ സ്ത്രീകൾ ജനസാന്ദ്രത സ്ത്രീ പുരുഷ അനുപാതം ആകെ സാക്ഷരത സാക്ഷരരായ പുരുഷന്മാർ സാക്ഷരരായ സ്ത്രീകൾ 8.43 14 16526 8047 8479 1960 1054 93.73 96.90 90.75 പഞ്ചായത്ത് രൂപവത്കരണം/ആദ്യകാല ഭരണസമിതികൾ
1963 -ലാണ്‌ കോട്ടയം പഞ്ചായത്ത് നിലവിൽ വന്നത്.
പി.കെ. കുഞ്ഞിരാമനായിരുന്നു ആദ്യത്തെ പ്രസിഡണ്ട്.
അവലംബം 1 2 കേരള സർക്കാർ തദ്ദേശസ്വയം ഭരണ വകുപ്പ് -കോട്ടയം  ഗ്രാമപഞ്ചായത്ത് ↑ സർക്കാർ തദ്ദേശസ്വയം ഭരണ വകുപ്പ് - കോട്ടയംഗ്രാമപഞ്ചായത്തിലെ വാർഡുകൾ ↑ കേരള സർക്കാർ തദ്ദേശസ്വയം ഭരണ വകുപ്പ് -കോട്ടയം  ഗ്രാമപഞ്ചായത്ത്  ചരിത്രം
കോട്ടൂർക്കോണം മാങ്ങ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Kottukonam_mango
കേരളത്തിൽ തിരുവനന്തപുരം പ്രദേശങ്ങളിൽ കണ്ടുവരുന്ന ഒരിനം നാട്ടുമാവിനമാണ് കോട്ടുക്കോണം മാവ് .
നല്ല രുചിയുള്ള മാങ്ങയാണിതിന്.
മറ്റു മാങ്ങകളിൽ നിന്ന് വ്യത്യസ്തമായി കോട്ടുക്കോണം മാങ്ങകൾ കോട്ടുക്കോണം വരിക്ക, കോട്ടുക്കോണം കൂഴ എന്നീ രണ്ടു തരത്തിൽ ഉണ്ട്.
കാഴ്ചയിൽ വലിയ വ്യത്യാസമില്ലെങ്കിലും  കോട്ടുക്കോണം വരിക്കയാണ് കൂടുതൽ രുചികരം.
പക്ഷേ വരിക്ക പൊതുവേ എണ്ണത്തിൽ കുറവായിരിക്കും, വിലയും കൂടുതലായിരിക്കും.
മാമ്പഴ സീസണിൽ കോട്ടുക്കോണം കൂഴയെ അപേക്ഷിച്ച് ആദ്യം പാകമാകുന്നത് കോട്ടുക്കോണം വരിക്കയാണ്.
പാച്ച്ബഡ്ഡിങ്ങിന് ധാരാളമായി ഉപയോഗിക്കുന്ന ഒരു മാവിനമാണ്.
കോട്ടോ ഇംഗ്ലീഷ് വിലാസം https://ml.wikipedia.org/wiki/Koto ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
കോട്ടോ
ഒരു പരമ്പരാഗത ജപ്പാൻ തന്ത്രി വാദ്യമാണ് കോട്ടോ.
(箏) ജപ്പാന്റെ ദേശീയ സംഗീത ഉപകരണം കൂടിയാണിത് .
പ്രശസ്ത കോട്ടോ വാദക മിയാ മസോക്ക കൊല്ലം നഗരത്തിൽ നടന്ന ഫ്യൂഷൻ സംഗീത പരിപാടിക്കിടെ ഗ്രന്ഥസൂചിക The Koto: A Traditional Instrument in Contemporary Japan , by Henry Johnson (Hotei, 2004) The Kumiuta and Danmono Traditions of Japanese Koto Music, by Willem Adriaansz (University of California Press, 1973) അവലംബം Johnson, H. (2004).
The Koto: A Traditional Instrument in Contemporary Japan .
Amsterdam: Hotei.
പുറത്തേക്കുള്ള കണ്ണികൾ Koto എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Koto, early 17th century, Japan at The Metropolitan Museum of Art Koto no Koto - Koto no koto: the website with general information
കോട്ടോനീസ്റ്റർ നമ്മുലേറിയസ് ഇംഗ്ലീഷ് വിലാസം https://ml.wikipedia.org/wiki/Cotoneaster_nummularius
കോട്ടോനീസ്റ്ററിന്റെ ഒരു ഇനമാണ് നമ്മുലാർ അല്ലെങ്കിൽ കോയിൻ‌വോർട്ട് കോട്ടോനീസ്റ്റർ എന്നുമറിയപ്പെടുന്ന കോട്ടോനീസ്റ്റർ നമ്മുലേറിയസ്.
ഈ കുറ്റിച്ചെടി ഏഷ്യയുടെയും തെക്കുകിഴക്കൻ യൂറോപ്പിന്റെയും ഭൂരിഭാഗം പ്രദേശത്തും കാണപ്പെടുന്നു.
പർവ്വതശിഖരങ്ങളിലെ ശൈത്യകാലത്ത് ഇലപൊഴിയും മരംപോലുള്ള ഒരു കുറ്റിച്ചെടിയാണ് കോട്ടോനീസ്റ്റർ നമ്മുലാരിയസ്.
ഓവൽ ആകൃതിയിൽ മങ്ങിയ പച്ചനിറത്തിലുള്ള ഇലകളോടുകൂടിയ ശിഖരങ്ങളിൽ 3 മുതൽ 5 വരെയുള്ള കുലകളിൽ വെളുത്ത മങ്ങിയ അടിവശമുള്ള ദ്വിലിംഗപുഷ്പങ്ങൾ ഏപ്രിൽ മുതൽ ജൂൺ വരെയുള്ള സമയത്ത് കാണപ്പെടുന്നു.
ചുവപ്പ് പോം പഴങ്ങൾക്ക് നീലകലർന്ന കറുപ്പ് നിറമായിരിക്കും.
1,400 മീറ്റർ (4,600 അടി) മുതൽ 2,000 മീറ്റർ (6,600 അടി) വരെ ഉയരത്തിൽവരെ ഇത് വളരുന്നു..
ഗ്രീസ് , ക്രീറ്റ് , ലെബനൻ , സിറിയ , ഇസ്രായേൽ / പലസ്തീൻ , തുർക്കി , സൈപ്രസ് , ഇറാഖ് , യെമൻ , ഒമാൻ , സൗദി അറേബ്യ , കോക്കസസ് , ഇറാൻ , തുർക്കിസ്ഥാൻ , അഫ്ഗാനിസ്ഥാൻ , താജിക്കിസ്ഥാൻ , ഉസ്ബെക്കിസ്ഥാൻ , അസർബൈജാൻ , അർമേനിയ , ഗ്രുസിയ , കോക്കസസ് പാകിസ്താൻ , നോർത്ത് വെസ്റ്റേൺ ഇന്ത്യ, ചൈന , കസാക്കിസ്ഥാൻ , കിർഗിസ്ഥാൻ എന്നീ പ്രദേശങ്ങളിൽ ഈ ഇനം കാണപ്പെടുന്നു.
നാടോടി വൈദ്യത്തിൽ കൊട്ടോനെസ്റ്റർ നമ്മുലേറിയസ് ഉപയോഗിക്കുന്നു.
പഴങ്ങളിൽ നിന്ന് ഉണ്ടാക്കുന്ന കഷായങ്ങൾ വിശപ്പുണ്ടാക്കുന്നതിനും ചുമയ്ക്കും ഔഷധമായി ഉപയോഗിക്കുന്നു.
കോട്ട് ഗങ്കുരൈ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കോട്ട് ഗങ്കുരൈ.
കോട്ട് ഗങ്കുരൈ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് കോട്ട് ഗങ്കുരൈ ൽ 449 വീടുകൾ ഉണ്ട്.
ആകെ ജനസംഖ്യ 2294 ആണ്.
ഇതിൽ 1219 പുരുഷന്മാരും 1075 സ്ത്രീകളും ഉൾപ്പെടുന്നു.
കോട്ട് ഗങ്കുരൈ ലെ സാക്ഷരതാ നിരക്ക് 76.98 ശതമാനമാണ്.
കോട്ട് ഗങ്കുരൈ ലെ 6 വയസ്സിനു താഴെയുള്ള കുട്ടികളുടെ എണ്ണം 187 ആണ്.
ഇത് കോട്ട് ഗങ്കുരൈ ലെ ആകെ ജനസംഖ്യയുടെ 8.15 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 802 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 728 പുരുഷന്മാരും 74 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 99 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 52.24 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കോട്ട് ഗങ്കുരൈ ലെ 848  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 449 - - ജനസംഖ്യ 2294 1219 1075 കുട്ടികൾ (0-6) 187 102 85 പട്ടികജാതി 848 451 397 പട്ടിക വർഗ്ഗം 0 0 0 സാക്ഷരത 76.98 % 56.34 % 43.66 % ആകെ ജോലിക്കാർ 802 728 74 ജീവിതവരുമാനമുള്ള ജോലിക്കാർ 794 722 72 താത്കാലിക തൊഴിലെടുക്കുന്നവർ 419 350 69 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
കോട്ട്സ് ദ്വീപ് ഇംഗ്ലീഷ് വിലാസം https://ml.wikipedia.org/wiki/Coats_Island
കോട്ട്സ് ദ്വീപ് നുനാവട്ടിലെ കിവാല്ലിക്ക് പ്രദേശത്ത് ഹഡ്സൺ ഉൾക്കടലിന്റെ വടക്കേയറ്റത്തായി സ്ഥിതി ചെയ്യുന്ന ഒരു ദ്വീപാണ്.
ഏകദേശം 5,498 ചതുരശ്രകിലോമീറ്റർ (2,123 ചതുരശ്ര മൈൽ) വിസ്തീർണ്ണമുള്ള ഈ ദ്വീപ് ലോകത്തിലെ 107 ആമത്തെ വലിയ ദ്വീപും, കാനഡയിലെ 24 ആമത്തെ വലിയ ദ്വീപുമാണ്.
ഈ ദ്വീപിൻ ഫെഡറൽ ക്രൌൺ ഭൂമിയും ഇന്യൂട്ടുകളുടെ ഉടമസ്ഥതയിലുള്ള സ്വകാര്യ ഭൂമിയും ഉൾപ്പെടുന്നുണ്ടെങ്കിലും 1970-കളിൽ അവസാനത്തെ സ്ഥിരതാമസക്കാർ ഇവിടംവിട്ടുപോയി.
സ്ഥിരമായ പാർപ്പിടകേന്ദ്രങ്ങളില്ലാത്ത ഈ ദ്വീപ് ആർട്ടിക്ക് സർക്കിളിന് തെക്കുഭാഗത്ത് ഉത്തരാർദ്ധഗോളത്തിലെ ഏറ്റവും വലിയ ജനവാസമില്ലാത്ത ദ്വീപ് ആണ്.
ഡോർസെറ്റ് സംസ്കാരത്തെ പ്രതിനിധാനം ചെയ്യുന്നതെന്നു വ്യാപകമായി വിശ്വസിക്കപ്പെടുന്ന സാഡ്ലർമ്യൂട്ട് ജനങ്ങളുടെ അവസാനത്തെ അധിവാസകേന്ദ്രമായിരുന്നു ഇത്.
കോട്ട്സ് ദ്വീപിന്റെ ആകെ നീളം 130 കിലോമീറ്റർ (81 മൈൽ) ആണ്.
സമുദ്രനിരപ്പിൽ നിന്ന് 185 മീറ്റർ ഉയരത്തിലാണ് ദ്വീപ് നിലനിൽക്കുന്നത്.
പ്രീകാമ്പ്രിയൻ രൂപാന്തരീകരണമാണ് ഈ പ്രദേശത്തെ അടിസ്ഥാന ശിലകൾ.
ദ്വീപിന്റെ 5 ശതമാനത്തിൽ‌താഴെ മാത്രം ഭാഗം സമുദ്രനിരപ്പിൽ നിന്ന് 100 മീറ്ററിൽ (330 അടി) കൂടുതൽ ഉയരത്തിലാണുള്ളത്.
ദ്വീപിന്റെ തെക്കൻ പകുതി പ്രാഥമികമായി താഴ്ന്നുകിട്ക്കുന്ന ചതുപ്പും, ചുണ്ണാമ്പു കല്ലും മണൽക്കല്ലും ചേർന്ന പാലിയോസോയിക് അവസാദ ശിലകളാൽ നിർമ്മിതവുമാണ്.
ജന്തുജാലകങ്ങൾ
1920 മുതൽ കോട്ട്സ് ദ്വീപ് ഒരു കാരിബോ റിസർവ് ആയി ആസൂത്രണം ചെയ്യപ്പെട്ടു.
സമീപസ്ഥമായ സതാംപ്ടൺ ദ്വീപിൽ നിന്ന് കാരിവോക്കൂട്ടം ഉന്മൂലനം ചെയ്യപ്പെട്ടശേഷം, സതാംപ്ടൺ കാലിക്കൂട്ടത്തെ പുനഃസ്ഥാപിക്കാൻ കോട്ട്സ് ദ്വീപിലെ കാലിക്കൂട്ടങ്ങൾ ഉപയോഗിക്കപ്പെട്ടു.
തിക്ക് ബിൽ മുറെയുടെ കൂട്ടങ്ങൾക്കും ഈ ദ്വീപ് പേരുകേട്ടതാണ്.
ഏകദേശം 30,000 പക്ഷികളുടെ രണ്ട് കോളനികൾ ദ്വീപിന്റെ വടക്കേ അറ്റത്തുടനീളമായുള്ള കിഴുക്കാംതൂക്കായ പാറക്കെട്ടുകളിലാണ് വസിക്കുന്നത്.
മലഞ്ചെരിവുകളുടെ അടിഭാഗത്തോ ദ്വീപിന്റെ വടക്കേയറ്റത്തെ തീരത്തുനിന്നകലെയുള്ള ദ്വീപുകളിലോ (കേപ് പെംബ്രോക്ക്, കേപ് പ്രീഫോണ്ടൈൻ എന്നിവിടങ്ങളിൽ ഓരോന്നിലും) വാൽറസുകളുടെ ആവാസസ്ഥലങ്ങൾ കേന്ദ്രീകരിച്ചിരിക്കുന്നു.
സതാംപ്ടൺ ദ്വീപിലെ കോറൽ ഹാർബറിലെ കുഗ്രാമത്തിൽ നിന്ന് ഇവയുടെ വേട്ടയ്ക്കായി ഇന്യൂട്ടുകൾ ഇവിടം പതിവായി സന്ദർശിക്കാറുണ്ടായിരുന്നു.
കേപ് പെംബ്രോക്ക് ഒരു പ്രധാന പക്ഷി സങ്കേതമാണ്.